Poetika
Gránitsziklából, döngõ kalapácscsal
Szikrázva zengõ rímeket kiverni,
Valaha ez volt a poetikám,
Mindent akarni, mindent merni,
Vágtatni villám-robogással
Lánggal lobogó meteor-paripán.

Szeretnék most oly halkan muzsikálni,
Mint néha kettõnk közös poharában
Az édes mustból fölpezsgõ szemek,
Vagy mint imádság-szók a rácsos ágyban,
Hol egy kis szûz készül magábaszállni,
Hogy holnap elsõ vágyát gyónja meg.
 
Versek